Document ID: 31981D0949

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 11ης Νοεμβρίου 1981
περί διαπιστώσεως ότι η εισαγωγή του συνόλου που αποτελείται από τις συσκευές με τις ονομασίες «IPM-RBC velocity tracking correlator, model 102· video photometric analyzer, model 204· video time code generator, model 710» και «COHU self-contained TV camera, model 4410» δύναται να πραγματοποιηθεί ατελώς ως προς τους δασμούς του Κοινού Δασμολογίου
(81/949/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε από τον κανονισμό (ΕΟΚ) αριθ. 1027/79 (2),
τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,
Εκτιμώντας:
ότι η κυβέρνηση του Ηνωμένου Βασιλείου, με επιστολή της της 7ης Απριλίου 1981, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν το σύνολο που αποτελείται από τις συσκευές με την ονομασία «IPM-RBC velocity tracking correlator, model 102· video photometric analyzer, model 204· video time code generator, model 710» και «COHU self-contained TV camera, model 4410», που προορίζεται να χρησιμοποιηθεί για την έρευνα στο πεδίο της μικροκυκλοφορίας μέσα στους ζωντανούς ιστούς, και ιδιαίτερα στους γραμμωτούς μύς και στον εγκέφαλο, και ειδικότερα για να μετρηθεί η ταχύτητα της ροής του αίματος και η διάμετρος των αγγείων σε διάφορες συνθήκες, πρέπει να θεωρηθεί ή όχι σαν σύνολο επιστημονικών συσκευών καί, σε περίπτωση καταφατικής απαντήσεως, αν οι συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·
ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 25 Σεπτεμβρίου 1981 στο πλαίσιο της Επιτροπής Δασμολογικών Ατελειών προς τον σκοπό της εξετάσεως της προκειμένης περιπτώσεως·
ότι από την εξέταση αυτή συνάγεται ότι το εν λόγω σύνολο αποτελείται από ένα συσχετιστή συγχρονισμού, έναν φωτομετρικό αναλυτή, μία χρονογεννήτρια και μία τροποποιημένη συσκευή εικόνων (κάμερα) τηλεοράσεως·
ότι τα τεχνικά χαρακτηριστικά του εν λόγω συνόλου είναι ειδικά προσαρμοσμένα για την υπόψη έρευνα και ότι το καθιστούν ένα σύνολο ειδικώς κατάλληλο για την επιστημονική έρευνα· ότι, εξάλλου, τα σύνολα του είδους αυτού χρησιμοποιούνται, κυρίως, για την άσκηση επιστημονικών δραστηριοτήτων· ότι, επομένως, πρέπει να θεωρηθεί ως ένα σύνολο επιστημονικών συσκευών·
ότι, βάσει των πληροφοριών που έχουν συγκεντρωθεί από τα Κράτη μέλη, συσκευές ισοδύναμης επιστημονικής αξίας με το εν λόγω σύνολο, κατάλληλες να χρησιμοποιηθούν για τις ίδιες χρήσεις, δεν κατασκευάζονται στην Κοινότητα· ότι, συνεπώς, το εν λόγω σύνολο δικαίως δύναται να εισάγεται ατελώς,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η εισαγωγή του συνόλου που αποτελείται από τις συσκευές με την ονομασία «IPM-RBC velocity tracking correlator, model 102· video photometric analyzer model 204· video time code generator, model 710» και «COHU self-contained TV camera, model 4410», που αποτελεί το αντικείμενο της αιτήσεως της 7ης Απριλίου 1981 της κυβερνήσεως του Ηνωμένου Βασιλείου, δύναται να πραγματοποιηθεί ατελώς ως προς τους δασμούς του Κοινού Δασμολογίου.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 11 Νοεμβρίου 1981.

Labels: 12
3
1
0